**Nr.48839/04.09.2023**

**PROIECT DE HOTĂRÂRE**

**privind modificarea contractului de delegare**

**a serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 48836/04.09.2023 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 48837/04.09.2023 al Biroului pentru Monitorizare Societăți Comerciale din cadrul Primăriei municipiului Sfântu Gheorghe;

Având în vedere adresa nr. 655/24.08.2023 al societății Sepsi Protekt SA, înregistrată la Primăria municipiului Sfântu Gheorghe sub nr. 47146/24.08.2023;

Având în vedere prevederile articolului 12.3 și 12.4 al Contractului de delegare al serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi nr. 6715/06.02.2023;

Având în vedere referatele Comisiilor de specialitate ale Consiliului Local al municipiului Sfântu Gheorghe;

Având în vedere parcurgerea procedurii prevăzute la art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare;

În conformitate cu art. 129 alin. (2) lit. c și alin. (6) lit. b din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. g și art. 196 alin. (1) lit. a din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**Art. 1. –** Se aprobă modificarea Contractului de delegare al serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi nr. 6715/06.02.2023 conform proiectului Actului adițional nr. 1/2023, anexă la prezenta hotărâre din care face parte integrantă.

**Art. 2. -** Cu executarea prezentei hotărâri se încredințează directorul general al Sepsi Protekt SA, Direcția economică generală și finanțe publice municipale și Biroul pentru monitorizare societăți comerciale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_2023

**PREŞEDINTE DE ŞEDINŢĂ**

**Nr. 48836/04.09.2023**

**REFERAT DE APROBARE**

**la proiectul de hotărâre privind modificarea contractului de delegare**

**a serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi**

Având în vedere prevederile articolului 12.3 și 12.4 al Contractului de delegare al serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi nr. 6715/06.02.2023;

Având în vedere adresa nr. 655/24.08.2023 al societății Sepsi Protekt SA, înregistrată la Primăria municipiului Sfântu Gheorghe sub nr. 47146/24.08.2023;

Prin Hotărârea 28/2023 al Consiliului Local al municipiului Sfântu Gheorghe s-a aprobat delegarea prestării unei activități din cadrul serviciului de amenajare, organizare și exploatare a parcărilor și anume supravegherea parcărilor cu plată, care funcționează la nivelul municipiului Sfântu Gheorghe și în Șugaș Băi societății Sepsi Protekt SA.

Analizând cele solicitate prin adresa sus menționată și îndeplinirea obligațiilor asumate prin Contractul de delegare nr. 6715/06.02.2023 s-a constatat că pentru decontarea optimă a serviciilor efectuate de societate este necesară restructurarea sistemului de tarifare al serviciului. Restructurarea tarifului serviciului nu afectează prețul Contractului de delegare nr. 655/24.08.2023 estimat la data semnării Contractului.

Având în vedere cele prezentate mai sus, propun spre dezbatere și aprobare proiectul de hotărâre, privind modificarea contractului de delegare a serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi.

**Viceprimar,**

**Toth-Birtan Csaba**

**Nr.48837/04.09.2023**

**RAPORT DE SPECIALITATE**

**la proiectul de hotărâre privind modificarea contractului de delegare**

**a serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi**

Având în vedere prevederile articolului 12.3 și 12.4 al contractului de delegare al serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi nr. 6715/06.02.2023;

Având în vedere adresa nr. 655/24.08.2023 al societății Sepsi Protekt SA, înregistrată la Primăria municipiului Sfântu Gheorghe sub nr. 47146/24.08.2023;

Prin HCL 27/2023 s-a aprobat modificarea HCL nr. 4/2017, privind aprobarea Regulamentului de funcționare al sistemului de staționare și parcare cu plată a vehiculelor/autovehiculelor în parcările publice cu plată din municipiul Sfântu Gheorghe, cu modificările și completările ulterioare;

Modificările Regulamentului au vizat în principiu intensificarea activității de control privind respectarea actului normativ menționat prin atribuirea acestei activități unui agent economic, care să asigure supravegherea parcărilor cu plată, care funcționează la nivelul municipiului Sfântu Gheorghe. Prevederile HCL 27/2023 au vizat și reglementarea funcționării sistemului de parcare cu plată din parcările publice situate în Șugaș Băi prin aprobarea Regulamentului de funcționare al sistemului de parcare cu plată din parcările publice situate în Șugaș Băi.

Prin Hotărârea 28/2023 al Consiliului Local al municipiului Sfântu Gheorghe s-a aprobat delegarea prestării unei activități din cadrul serviciului de amenajare, organizare și exploatare a parcărilor și anume supravegherea parcărilor cu plată, care funcționează la nivelul municipiului Sfântu Gheorghe și în Șugaș Băi societății Sepsi Protekt SA.

Analizând cele solicitate prin adresa sus menționată și îndeplinirea obligațiilor asumate prin Contractul de delegare nr. 6715/06.02.2023 s-a constatat că pentru decontarea optimă a serviciilor efectuate de societate este necesară restructurarea sistemului de tarifare al serviciului. Noul sistem de tarifare nu aduce modificări prețului estimat al Contractului de delegare nr. 655/24.08.2023, acesta nefiind modificată ca urmare a restructurării tarifare.

Luând în considerare cele menționate se consideră oportun modificarea Anexei 5 al Contractului de delegare al serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi nr. 6715/06.02.2023.

Având în vedere cele prezentate mai sus, Biroul pentru Monitorizări Societăți Comerciale propune spre dezbatere și aprobare proiectul de hotărâre, privind modificarea contractului de delegare a serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi.

**Consilier,**

**Szabó Kinga**

**Anexa la HCL nr. \_\_\_\_\_\_\_\_\_\_\_\_\_/2023**

**MUNICIPIUL SFÂNTU GHEORGHE**

RO 520008 Sfântu Gheorghe Tel: 0267-316957

Str. 1 Decembrie 1918 nr. 2 Fax: 0267-311243

Județul Covasna E-mail: [info@sepsi.ro](mailto:info@sepsi.ro)

MUNICIPIUL SFÂNTU GHEORGHE Nr\_\_\_\_\_\_\_\_\_/\_\_\_\_2023

SEPSI PROTEKT SA Nr. \_\_\_\_\_\_\_\_/\_\_\_\_\_\_\_\_\_\_\_\_\_2023

**ACT ADIȚIONAL NR. 1/2023**

**la Contractul de delegare nr. 6715/06.02.2023**

**a serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi**

**1. PĂRȚILE CONTRACTANTE**

1.1. **MUNICIPIUL SFÂNTU GHEORGHE,** cu sediul în municipiul Sfântu Gheorghe str. 1 Decembrie 1918, nr. 2, jud. Covasna, CIF 4404605, reprezentat prin Antal Árpád-András – Primar și Veress Ildikó – director general, în calitate de **delegatar,** pe de o parte

și

1.2. **SEPSI PROTEKT SA,** cu sediulîn municipiul Sfântu Gheorghe, Bld. Grigore Bălan nr. 1 , jud. Covasna, înregistrată la Registrul Comerțului Covasna sub nr. de înregistrare J14/253/2021/, CIF RO 44472200, cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Sfântu Gheorghe reprezentat prin Pál Csaba, director general, în calitate de **delegat,** pe de altă parte;

În baza Hotărârii Consiliului Local al Municipiului Sfântu Gheorghe nr. \_\_\_\_\_\_\_\_\_\_ , privind modificarea contractului de delegare a serviciului de supraveghere a parcărilor cu plată, care funcționează la nivelul municipiului Sfântu Gheorghe și în Șugaș Băi părțile au convenit de comun acord încheierea prezentului act adițional, cu următorul conținut:

**Art. 1**. - Anexa 5. ” Tariful serviciului” la Contractul de delegare se înlocuiește cu Anexa nr.1 la prezentul Act adițional din care face parte integrantă.

**Art. 2.** – Celelalte clauze rămân neschimbate și își produc efectele juridice.

Prezentul act adițional s-a încheiat astăzi \_\_\_\_\_\_\_\_\_\_\_\_\_\_ în 2 exemplare originale.

**DELEGATAR DELEGAT**

**MUNICIPIUL SFÂNTU GHEORGHE SEPSI PROTEKT SA.**

**Primar, Director general,**

**ANTAL ÁRPÁD – ANDRÁS PÁL CSABA**

**Director economic,**

**VERESS ILDIKÓ**

**Vizat juridic,**

**Anexa la Act adițional nr. 1/2023**

**Anexa nr. 5 la Contractul de delegare nr. 6715//06.02.2023**

**TARIFUL SERVICIULUI**

**de supraveghere a parcărilor cu plată , care funcționează la nivelul municipiului Sfântu Gheorghe și în Șugaș Băi**

|  |  |  |  |
| --- | --- | --- | --- |
| **Nr. crt.** | **Denumire serviciu** | **UM** | **Tarif/ fără TVA** |
| **1.** | Supravegherea parcărilor cu plată în municipiul Sfântu Gheorghe și a sistemului de parcare cu plată în Șugaș Băi | **Zi** | **950** |
| **2.** | Verificarea achitării taxelor de parcare | **Zi** | **400** |
| **3.** | Ținerea legăturii cu administratorul sistemelor | **Zi** | **275** |
| **4.** | Comunicarea continuă în vederea evidențierii datelor colectate și ținerea legăturii cu Poliția Locală și Direcția Finanțe Publice Municipale Sfântu Gheorghe pentru evidența datelor. | **Zi** | **325** |